Neologická synagóga v Žiline dominuje nárožiu ulíc Kuzmányho a Hurbanovej. Zakomponovanie v svahovitom teréne podčiarkuje jej dôstojnosť a aj keď v porovnaní s okolitými budovami má moderný, jasne čitateľný architektonický štýl, vytvára s nimi harmonické partnerstvá. Aj toto je prejavom majstrovstva jej autora, svetoznámeho architekta Petra Behrensa. Synagóga je od roku 1963 národnou kultúrnou pamiatkou a od roku 1994 je zapísaná v medzinárodnom registri pamiatok moderného hnutia DOCOMOMO.
Spolok architektov Slovenska, Bratislava